Unicul gol al partidei a fost marcat de către Goga, în minutul 64, dar nu a fost suficient pentru ca „șepcile roșii” să promoveze în Liga 1. Oaspeții n-au reușit să pună în real pericol poarta adversă pentru a obține golul care ar fi împins meciul în prelungiri.

Mai mult, Tsoumou a reușit să înscrie golul egalizator în minutul 68, însă reușita sa a fost anulată corect pentru o poziție de ofsaid.

U Cluj rămâne în Liga 2 și se va lupta pentru promovare cu echipe precum Petrolul Ploiești, Rapid, FC Argeș, UTA Arad sau Gloria Buzău.

De cealaltă parte, Vasile Miriuță reușește să o salveze pe Hermannstadt de la retrogradare, dar rămâne de văzut dacă va continua pe banca tehnică a sibienilor.

Hermannstadt - U Cluj 0-1 (Goga 64)

Vezi AICI live + statistici

min. 90+5 Final de meci! U Cluj câștigă la Sibiu, dar Hermannstadt reușește să se mențină în Liga 1.

min. 90+4 Căbuz întârzie repunerea balonului în joc și vede cartonașul galben.

min. 90+3 Gavra îl faultează pe Tătar și vede cartonașul galben.

min. 90 Miriuță face și el ultima schimbare: iese Tsoumou, intră Lendric.

min. 89 Acsinte vede cartonașul galben.

min. 88 Tătar șutează puternic de la distanță, dar Dur-Bozoancă este atent și reține balonul.

min. 87 U Cluj face ultima schimbare: iese Taub, intră M. Coman.

min. 83 A doua schimbare la Hermannstadt: iese Antonov, intră Moreira.

4.500de spectatori asistă la meciul Hermannstadt - U Cluj

min. 80 A doua schimbare la U Cluj: iese Greu, intră Hordouan.

min. 68 GOL ANULAT! Tsoumou înscrie cu capul din fața porții, dar arbitrul asistent indică ofsaid.

min. 67 Prima schimbare la Hermannstadt: iese Popovici , intră Acsinte.

min. 66 Tătar execută lovitura liberă și le dă emoții clujenilor, dar mingea trece peste poartă.

min. 65 Pîrvulescu vede cartonașul galben, în urma unul fault asupra lui Petrescu.

min. 64 GOL! Gavra centrează pentru Goga, iar acesta deschide scorul la Sibiu!

Vezi AICI video cu golul

min. 61 Ocazie uriașă irosită de Goga!

min. 57 Prima schimbare la U Cluj: iese Chitoșcă, intră Gavra.

A început repriza secundă!

PAUZĂ!

min. 45+1 Arbitrul pune punct primei reprize la Sibiu. Hermannstadt - U Cluj 0-0

min. 43 Dumitriu șutează din colțul careului, dar mingea trece mult pe lângă poarta clujenilor.

min. 37 Pîrvulescu pătrunde în careu, dar nu poate trece de Mățel și Hermannstadt rămâne în posesia balonului.

min. 18 Mățel execută lovitura liberă, iar mingea trece puțin pe lângă poarta clujenilor.

min. 17 Berci vede cartonașul galben, după un fault asupra lui Tsoumou.

min. 14 Coman centrează din corner pentru Florescu, dar acesta din urmă reia slab cu latul și mingea ajunge în brațele portarului de la Hermannstadt.

min. 6 Pîrvulescu trimite cu capul din centrul careului sibienilor, dar nu nimerește spațiul porții.

A început partida!

Echipele de start

Hermannstadt: Căbuz - Măţel, Dandea, Stoica, Tătar - Dâlbea, Popovici (Acsinte 67), Petrescu, Antonov (Moreira 83), Dumitriu - Tsoumou (Lendric 90)

Rezerve: Niga, Lendric, Acsinte, Niţă, Sumanariu, Jazvic, Pedro da Silva Moreira

Antrenor: Vasile Miriuță

Absenți: Blănaru (suspendat), P. Pârvulescu, Pamfile, Biel Company (accidentați)

U Cluj: Dur-Bozoancă - A. Coman, Cordoş, Berci, Taub (M. Coman 87) - Florescu, Greu (Hordouan 80), Pîrvulescu - Goga, Axente, Chitoşcă (Gavra 57)

Rezerve: Dinu, Haţiegan, M. Coman, Hordouan, Gavra, Giurgiu, Telcean

Antrenor: Bogdan Lobonț

Absent: Abrudan (accidentat)

Stadion: Municipal, Sibiu

*** Știrea inițială

Se anunță duel și în tribune

Bogdan Lobonț le-a cerut fanilor clujeni să repete și în returul de azi atmosfera din meciul disputat pe teren propriu: „Îmi doresc ca ei să aducă «Cluj Arena» la Sibiu”.

Numai că organizatorii și-au luat măsuri pentru ca Municipalul (4.000 de locuri) să nu fie luat cu asalt de oaspeți. Ei n-au vândut bilete online, ci doar la casele stadionului, iar luni au anunțat că s-au epuizat. Suporterilor alb-negri li s-a pus la dispoziție doar 5% din numărul total de bilete, adică 200.

Finalul meciului tur a fost marcat de evenimente reprobabile. Fanii clujeni s-au luptat cu forțele de ordine, conflictul culminând cu un jandarm în stare gravă după ce a fost lovit în cap cu un scaun.

Vezi și:

AICI ai cele mai interesante statistici + clasamente în timp real din fotbalul intern și internațional!